钦定古今图书集成/历象汇编/庶征典/第017卷 > 《管窥辑要》 > 《天变色占》
## 钦定古今图书集成/历象汇编/庶征典/第017卷 > 《管窥辑要》 > 《天变色占》

天以轻清为体，色变昏黑者，君不明；惨白者丧忧。赤
如火血，兵起，天下乱；黄为土功兴；惨黄，大风灾。天色
惨白昏蒙，游气往来，蔽覆日月，失色必有蔽主明者。
黄气四塞，天下浊乱，兵灾俱起。京房《易传》曰：“《易》称‘观
其生，言大臣之义。当观贤人，知其性行，推而贡之，否
则为闻善不与，兹谓不智。厥异黄，厥灾不嗣。黄者，日’”
上黄光不散，如光然也。黄浊四塞天下，蔽贤绝道，故
灾至绝世也。